laion/Wikipedia-Exotic huggingface dataset:
ניקולאה אואידה

ניקולאה אואידה (ברומנית: Nicolae Oaidă, שכונה גם בשם "אוליסה" על שם גיבור האודיסאה‏, שנולד ב-9 באפריל 1933) היה חלוץ כדורגל ומאמן כדורגל רומני, שבשנת 2008, בגיל 75, נבחר לנשיא כבוד של מועדון הכדרגל הרומני פרוגרסול בוקרשט. אואידה שיחק שבעה פעמים במשחקים של נבחרת רומניה והבקיע גול אחד. אואידה נולד בכפר בוד, באזור בראשוב והתחיל לשחק כדורגל בנוער של המועדון הדגל האדום בראשוב, שם שיחק בשנים 1946 - 1950. בשנים 1951 - 1953 שיחק במועדון לוקומוטיבה בראשוב, בשנים 1953 - 1956 הופיע במדי דינמו בראשוב ובעונת 1956/1957 במדי דינמו בקאו. מכאן עבר ב-1957 לקבוצה פרוגרסול בוקרשט, איתה זכה בגביע המדינה של רומניה. במהלך שנותיו כשחקן כדורגל הופיע אואידה ב-222 משחקים בליגה העליונה של רומניה וב-14 משחקים בליגה השנייה והבקיע 76 גולים. הוא פרש ב-1969 ועבר לקריירה של מאמן כדורגל. את הקריירה כמאמן כדורגל התחיל כמו בקבוצה הלהבה האדומה בוקרשט, בליגה השלישית ומ-1971 עבר לאמן את נבחר לוב ואת קבוצת עלי בנגאזי למשך שנתיים. בשובו לרומניה אימן את מורשול דבה מהליגה השנייה, המשיך לוייטורול וסלוי ואז הגיע לפרוגרסול בוקרשט. ברשימת הקבוצות שאימן מופיעות גם טרקטורול בראשוב, ז'יול פטרושאן, אוטובוזול בוקרשט, קבוצה במרוקו, מטלול בוקרשט, שוב מרוקו, נבחרת מצרים ושוב מרוקו. בגיל 75 הוענק לו תואר כבוד של נשיא מועדון הכדורגל פרוגרסול בוקרשט. Oaidă, Nicolae (באנגלית) Nicolae OAIDĂ (ברומנית) ניקולאה אואידה, באתר Transfermarkt ניקולאה אואידה, באתר WorldFootball.net ניקולאה אואידה, באתר National Football Teams ניקולאה אואידה, באתר FootballDatabase.eu
ההפגנות באיראן (2019–2020)

בנובמבר 2019 פרצו ברחבי איראן מהומות אלימות במחאה על ההעלאה החדה של מחיר הבנזין. על פי ההערכות הראשוניות, נהרגו במהלך דיכוי גל המחאה שנמשך פחות משבועיים למעלה מ-300 איש, אך בחודש שלאחר האירועים דיווחו גורמים במשרד הפנים האיראני כי מספר ההרוגים הוא כ-1,500, ביניהם כמה מאנשי כוחות הביטחון. לפי ארגון זכויות האדם אמנסטי אינטרנשיונל, בין ההרוגים היו לפחות 23 ילדים. הארגון דיווח כי מספר העצורים בעקבות המהומות הגיע לכ-7,000 וכי רבים מהם עונו. אחדים ממשתתפי המהומות נידונו למוות. הפגנות אלה היו חלק מרצף מחאות שהחל בדצמבר 2017 והמשיך בקיץ 2018, על רקע המשבר המתמשך בכלכלת איראן. מדיה וקבצים בנושא ההפגנות באיראן (2019) בוויקישיתוף בדבר אחד כולם בטוחים באיראן: מחאה נוספת היא רק עניין של זמן, באתר וואלה, 30 בנובמבר 2019 הניו יורק טיימס, עדויות מאיראן: "משמרות המהפכה כיתרו מפגינים שברחו לשדה וירו לעברם ממקלעים. עשרות נהרגו", באתר הארץ, 2 בדצמבר 2019 עדכון של ארגון אמנסטי אינטרנשיונל, 20 במאי 2020 Tehran launches pro-government protests in Iran https://www.reuters.com/article/us-iran-gasoline-protests- "Iran says hundreds of banks were torched in 'vast' unrest plot". "وزیر کشور ایران می‌گوید بیش از ۲۰۰ نفر در جریان اعتراضات آبان کشته شدند". BBC News فارسی. IRAN: DETAILS OF 304 DEATHS IN CRACKDOWN ON NOVEMBER 2019 PROTESTS Reuters staff, Special Report: Iran’s leader ordered crackdown on unrest - 'Do whatever it takes to end it', Reuters, ‏1 בנובמבר 2019 Abigail Williams וSaphora Smith וDan De Luce וRobert Windrem וAssociated Press, U.S. says Iran may have killed up to 1,000 protesters, NBC News, ‏5 בנובמבר 2019 Iran arrests 7,000 fuel protesters in one week עמוס הראל ויניב קובוביץ, תחכום ברוטלי והפלת האינטרנט: כך מצליחה איראן להתגבר על גל המחאה, באתר הארץ, 27 בנובמבר 2019 תחקיר של סוכנות הידיעות רויטרס, 23 בדצמבר 2019 דיווח באתר הארגון, 4 במרץ 2020 דיווח באתר הארגון, 2 בספטמבר 2020 הניו יורק טיימס, "אני הבא בתור, אתה הבא בתור": מחאה יוצאת דופן באיראן נגד הוצאות להורג, באתר הארץ, 15 ביולי 2020 (הדיווח במקור) ערך זה הוא קצרמר בנושא איראן. אתם מוזמנים לתרום לוויקיפדיה ולהרחיב אותו.
אבי עזרי

אבי עזרי הוא ספר חידושים, שנכתב על ידי הרב אלעזר מנחם מן שך על ספר היד החזקה של הרמב"ם. ספר זה נכתב בסגנון עיוני ישיבתי על פי אסכולת בריסק, ומתמקד בתירוץ קושיות וסתירות בדברי הרמב"ם וכן בנפקא מיניה למעשה. הרב שך החל בכתיבת הספר בהיותו תלמיד ישיבת סלוצק, והחל בהוצאתו לאור לאחר עלותו לארץ ישראל. בספר ישנן הסכמות מהרב איסר זלמן מלצר ומהרב יצחק זאב הלוי סולובייצ'יק. הספר התפרסם והוא נלמד בעולם הישיבות, בעיקר הליטאי. הכרך הראשון הוא על חלקי נשים וקדושה, נדפס בירושלים בשנת ה'תש"ח. הכרך השני על סדרי נזיקין, קנין, משפטים ושופטים, נדפס בשנת ה'תשט"ז. לאחר מכן נוספו עוד שני כרכים, האחד על סדרי מדע אהבה וזמנים, והאחר על הפלאה, זרעים, טהרה עבודה וקרבנות. לאחר שהשלים המחבר את הוצאת הספר, הדפיס עוד מחידושיו בארבע מהדורות נוספות שיצאו לאור בכרכים נפרדים על כל סדר הרמב"ם. בשנת ה'תשנ"ב אוחדו כל המהדורות השונות ונדפסו במהדורה אחת בארבעה כרכים גדולים, ומאז נדפס במספר מהדורות. על שם הספר קרוי רחוב אבי עזרי במודיעין עילית ורמת אבי עזרי בבית שמש. בשכונת רמת אבי עזרי בבית שמש קיימת כיכר המקושטת במיצד המדמה את סדרת הספרים. מפת רחוב אבי עזרי, באתר בזק איציק ברנדויין, עם מיצג של ספריו: כיכר "אבי עזרי" על שם הרב שך נחנכה בבית שמש, באתר ערוץ 7, 3 באפריל 2023.
אדובי אודישן

Adobe Audition (נקראת בקצרה: אודישן) היא תוכנת DAW (ראשי תיבות של Digital Audio Workstation. בתרגום חופשי לעברית: תחנת עבודה דיגיטלית לאודיו) ליצירה ועריכה של מוזיקה, שמפותחת על ידי אדובי מערכות ומופצת כיום כחלק מחבילת Creative Cloud. התוכנה הייתה ידועה עד 2003 כCool Edit Pro, ונקנתה בשנת 2003 על ידי אדובי. התוכנה תומכת בעריכה לא ליניארית (שאינה "דורסת" את התוכן המקורי ומאפשרת שינויים בזמן אמת) ומיקס במספר ערוצי סאונד (Multi Track). התוכנה פותחה במקור בשם Syntrillium Cool Edit על ידי שני פורשים מחברת מיקרוסופט שייסדו חברה בשם Syntrillium. לאור הצלחת התוכנה פיתחו השניים גרסה מקצועית בשם Cool Edit Pro, שתמכה בעריכה במספר ערוצי סאונד. עם הזמן התווספו לה תכונות נוספות כגון עריכה לא ליניארית, מיקס בסאונד היקפי ויכולת עבודה על מספר בלתי מוגבל של טראקים בו זמנית (במגבלות החומרה). התוכנה כללה אף מספר תוספים (תוסף להפחתת רעש לדוגמה). במאי 2003 נקנתה התוכנה על ידי אדובי בסכום של 16.5 מיליון דולר, ושמה שונה לAudition. עם הזמן התווספו לה תכונות נוספות, דוגמת תמיכה בתוספים תואמי VST (כמקובל אצל שאר התוכנות שעוסקות בעריכת אודיו מקצועית), כלי מאסטרינג, תמיכה ב-MIDI, ואינטגרציה עם תוכנות שונות של אדובי, במיוחד עם פרמייר פרו. Adobe Audition 1. למעשה הייתה זו גרסה משופרת של Cool Edit Pro v2.1. Adobe Audition 2 Adobe Audition 3 Adobe Audition CS5.5. בגרסה זו התוכנה שווקה לראשונה כחלק מחבילת Creative Suite. Adobe Audition CS6 Adobe Audition CC. גרסה ראשונה שנכללה כחלק משירות הענן Creative Cloud. Adobe Audition CC 2014 Adobe Audition CC 2015 Adobe Audition CC 2015.2 Adobe Audition CC 2017 Adobe Audition CC 2018 Adobe Audition CC 2019. Steinberg Cubase FL Studio Logic Pro מדיה וקבצים בנושא אדובי אודישן בוויקישיתוף אתר האינטרנט הרשמי של אדובי אודישן
שלושת הימים של ברוז'-דה פאנה

שלושת הימים של ברוז'-דה פאנה (בהולנדית: Driedaagse Brugge–De Panne) הוא מרוץ אופני כביש חד-יומי בדרג ה־UCI World Tour, שמתחיל בברוז' ומסתיים בדה פאנה בחודש מרץ. משנת היווסדו של המרוץ ב-1977 עד שנת 2018, המרוץ היה במתכונת של קטעים ונערך בשלושה ימים. בשנת 2018 המרוץ הפך לחד יומי. המרוץ נוצר ב-1977, כחלק משבוע מרוצים שמשמש כהכנה לרונדה ון פלנדרן, בסוף מרץ או בתחילת אפריל. השלב הראשון בדרך כלל התחיל בדה פאנה והסתיים בארדנים, השלב השני הסתיים בקוקסייד (אנ') ובשל כך, בעבר המרוץ נקרא "שלושת הימים של דה פאנה-קוקסייד". והשלב השלישי היה נגד השעון. לפעמים, אחד מהשלבים היה מחולק לשני חלקים. אריק ואנדראיירדן הוא שיאן הניצחונות במרוץ, כאשר ניצח ב-1987, 1986, 1988, 1989, 1993. מרוץ הנשים נוסד ב-2018. מדיה וקבצים בנושא שלושת הימים של ברוז'-דה פאנה בוויקישיתוף אתר האינטרנט הרשמי של המרוץ
אפר

אֵפֶר הוא חומר מפורר הנותר לאחר בעירה. בעירה של חומרים אורגניים יוצרת בעיקר פחמן דו-חמצני ואדי מים, אך בעירה לא שלמה תשאיר חלק מהחומר במצבו המקורי. גם אם מתבצעת בעירה שלמה, אם החומרים האורגניים מכילים יסודות שאינם הופכים לגז או נוזל בתהליך הבעירה (כגון יוני מתכת) הם יישארו בצורה מוצקה ואילו שאר החומר יתנדף לחלל האוויר. הישארות אפר נפוצה בשרפת עצים ותוצריהם. במספר תרבויות האפר מסמל את סיום החיים. בתרבויות רבות נהוגה שרפת גופות והאפר נשמר או מפוזר, בהתאם למנהגים ולבחירות אישיות. במיתולוגיה המצרית עוף החול מת בשרפה וקם לתחייה מן האפר שלו. ביהדות, אפר שריפת פרה אדומה המעורב במי מעיין משמש לטהרה מטומאת מת. כמו כן, את האפר הנותר משרפת הקורבנות היה אחד הכהנים מפנה מדי יום מהמזבח בתרומת הדשן. כמו כן, היה נהוג לשים אפר על הראש לאות אבלות, כפי ששמה תמר אפר על ראשה לאחר שאמנון אנס אותה ואחר כך גרש אותה מחדרו. על פי נוהג זה נקבע בהלכה כי יש לשים "אפר מקלה" (אפר שנוצר משרפה) בראש חתן בסמוך לחופה כזכר לחורבן בית המקדש, וכפי שנאמר בנבואת ישעיהו: ”לָשׂוּם לַאֲבֵלֵי צִיּוֹן לָתֵת לָהֶם פְּאֵר תַּחַת אֵפֶר” (ישעיהו פרק ס"א פסוק ג'). וכן היו נותנים אפר על גבי התיבה וראשי העם בתעניות שנערכות בשל בצורת. הערך "אפר", במיקרופדיה תלמודית, באתר ויקישיבה ספר שמואל ב', פרק י"ג, פסוק י"ט. תלמוד בבלי, מסכת בבא בתרא, דף ס', עמוד ב'. משנה, מסכת תענית, פרק ב'. ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
מפרץ גויו

מפרץ גויו (באנגלית: Guyou Bay) הוא מפרץ בחוף המערבי של האי בראבנט בארכיפלג פאלמר, שבאנטארקטיקה. המפרץ, שרוחבו 7 קילומטרים, מצוי בין נקודת קלוד לנקודת מצ'ניקוב. אל המפרץ נשפכים הקרחונים דודלן, אושאנה וראליצה. חצי האי התגלה ומופה לראשונה על ידי המשלחת הצרפתית השלישית לאנטארקטיקה, בפיקודו של ז'אן-באטיסט שארקו, אשר חקרה את אנטארקטיקה בין השנים 1903–1905. שמו של חצי האי ניתן לו על ידי ז'אן-באטיסט שארקו. חצי האי נקרא על שמו של סרן אמיל גויו מחיל הים הצרפתי, שהיה חבר הוועדה שפרסמה את התוצאות המחקרים של המשלחת הצרפתית לאנטארקטיקה של המשלחת. • Defense Mapping Agency 1992, Sailing Directions (planning Guide) and (enroute) for Antarctica, P 341 מפרץ גויו באתר הסקר הגאולוגי של ארצות הברית מפרץ גויו(הקישור אינו פעיל) באתר הגאזט האנטארקטי של ממשלת אוסטרליה מפרץ גויו באתר הגאזט האנטארקטי המשווה SCAR של ממשלת אוסטרליה תצלום לוויין של אזור המפרץ, תוך סימון אתרים נוספים באזור באתר copernix גאזט השמות האנטארקטיים הרשמי של ארצות הברית מידע גאוגרפי והיסטורי
עכנון כוכבני

עכנון כוכבני (שם מדעי: Echidna nebulosa) הוא מין של צלופח ממשפחת המורניים החי באזור האינדו-פסיפי ממזרח אפריקה והים האדום עד ליפן במים רדודים עד עומק 20 מטרים. אורכו הממוצע של עכנון כוכבני הוא כ-60 סנטימטרים כאשר אורכו המקסימלי יכול להגיע ל-75 סנטימטרים. הוא בעל גוף צבעוני בניגוד לקרוביו. הוא ניזון בעיקר מסרטני קטנים. בעונת הרבייה הוא משנה את מינו מנקבה לזכר.הצעירים מצווים במים כפלנקטון צף. הדג נפוץ כדג נוי אותו מגדלים באקווריום של מים מלוחים. מדיה וקבצים בנושא עכנון כוכבני בוויקישיתוף עכנון כוכבני, באתר ITIS (באנגלית) עכנון כוכבני, באתר NCBI (באנגלית) עכנון כוכבני, באתר Animal Diversity Web (באנגלית) עכנון כוכבני, באתר האנציקלופדיה של החיים (באנגלית) עכנון כוכבני, באתר FishBase (באנגלית) עכנון כוכבני, באתר GBIF (באנגלית) עכנון כוכבני באתר גידול דגי אקווריום עכנון כוכבני באתר הרשימה האדומה של IUCN
לוחם בנשמה

לוחם בנשמה (באנגלית: True Fighter) הוא סרט קולנוע ישראלי משנת 2019, בבימויו של יואב רונן. הסרט הוא פרויקט שיתופי חברתי, אשר מבוסס על התנדבותם של אנשי צוות ושחקנים מקצועיים מהתעשייה. הסרט מגולל את סיפור חייו של דניאל, נער מתבגר בן 17 שחלומו הגדול הוא להיות לוחם ביחידת הקומנדו הימית: שייטת 13. לאחר בדיקות רפואיות, דניאל מגלה על מחלת עיניים נדירה שעתידה להתפרץ בעיניו. בעקבות הגילוי, דניאל יוצא למסע התמודדות מעורר השראה עם חלומו השבור. בגיל 14 החליטו שלושה נערים (יואב רונן, רועי אלה וינאי איוניר), לביים ולצלם סרט עלילתי באורך מלא כדי להעביר את חופשת הקיץ באופן שונה ומאתגר. כל הסיפור התחיל מהצהרה: "אני הולך לעשות פיצ'ר" (יואב רונן - יוזם הפרויקט). עם סיום כתיבת התסריט, נפתח פרויקט למימון המונים דרך האתר - הדסטארט. כאשר נעצר הפרויקט על סכום כולל של 15,000 ש"ח יוצרי הסרט עברו בין בתי השכונה בה הם מתגוררים: מבשרת ציון וכך השלימו את גיוס ההמונים. למען הפרויקט השיתופי גויסו שחקנים ואנשי צוות רבים בהתנדבות מלאה. עם תום הצילומים, אולפני די.בי בראשותו של גיל תורן החלו לעבד את פסקול הסרט, דן סחר יצר את האפקטים הוויזואלים בסרט ורון בן מאיר החל בתיקוני הצבע. כיום, הסרט מוכן ומופץ באופן עצמאי על ידי חברת ההפקה R.G Studios Entertainment, הסרט מוקרן לקהל הרחב בשלל הקרנות ברחבי הארץ, רכישת הכרטיסים מתבצעת דרך האתר הרשמי של לוחם בנשמה. אתר האינטרנט הרשמי של לוחם בנשמה "לוחם בנשמה", במסד הנתונים הקולנועיים IMDb (באנגלית) "לוחם בנשמה", במסד הנתונים הקולנועיים KinoPoisk (ברוסית) לוחם בנשמה באתר אידיבי, מאגר הידע העברי לקולנוע ישראלי ועולמי כתבתו של יונתן ריגר אודות הסרט בחדשות 12 - המהדורה המרכזית ראיון עם יוצרי הסרט מתוך תוכנית הקולנוע של רדיו תל אביב בהגשתו של יונתן גל פרויקט הסרט באתר לגיוס המונים - Headstart לטריילר הרשמי של הסרט
הופר

האם התכוונתם ל... אדוארד הופר – צייר אמריקני איזבל הופר – שחקנית קולנוע צרפתייה אנדריאס הופר – מלחין אוסטרי אנדריאס הופר (מורד) – פונדקאי אוסטרי שהנהיג מרד נגד נפוליאון אריק הופר – פילוסוף אמריקאי דניס הופר – שחקן ובמאי קולנוע אמריקאי גוסטב הופר – עיתונאי ובמאי סרטים איטלקי גרייס הופר – אשת מחשבים אמריקנית יו הופר – מוזיקאי בריטי יחיאל הופר – סופר יידיש צ'רמיין הופר – כדורגלנית קנדית רינת הופר – מאיירת וסופרת ילדים ישראלית הופר (רכב) – סוג של רכב טיהור הנמצא בשימוש על ידי חיל ההנדסה הישראלי הופר (סרט) – סרט מ-1978 בכוכבם של ברט ריינולדס וסאלי פילד הופר (מיקרוארכיטקטורה) – מיקרוארכיטקטורה תוצרת Nvidia למעבדים גרפיים המיועדים לדטה סנטר אופר (פירושונים)
שחראש נקוד

שחראש נקוד (שם מדעי: Aeoliscus punctulatus) הוא מין של דג ממשפחת השחראשיים החי במימי האוקיינוס ההודי מדרום אפריקה ומדגסקר עד ים סוף ומפרץ אילת, מזרחה עד איי סיישל והמולדיביים. הוא חי בעיקר סביב חופי שוניות אלמוגים ובאזורים מכוסי סלעים. דג זה בעל גוף צר וחד כתער המכוסה מגינים גרמיים שקופים. סנפיר הגב נמצא בחלקו האחורי של הגוף. ראשו מופנה כלפי מטה והוא נע באופן ייחודי לדג, באופן אנכי. אורכו נע בין 5–12 סנטימטרים. הוא ניזון בעיקר מפלנקטון וחסילונים, אותם הוא שואב בעזרת הלסתות הדקות שלו. הצעירים בעלי התאמה לתנועה מהירה וגמישה בין קוציהם החדים של קיפודי ים, מה שעוזר להם להתגונן מטורפים. הבוגרים חיים בסביבת אצות או עשבי ים שופעים והם נמצאים עד לעומק 40 מטר. בעונת הרבייה הנקבה מטילה מדי יום ביצים אחדות. מדיה וקבצים בנושא שחראש נקוד בוויקישיתוף שחראש נקוד, באתר ITIS (באנגלית) שחראש נקוד, באתר NCBI (באנגלית) שחראש נקוד, באתר האנציקלופדיה של החיים (באנגלית) שחראש נקוד, באתר FishBase (באנגלית) שחראש נקוד, באתר GBIF (באנגלית) שחראש נקוד באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
איך זה להיות עץ

איך זה להיות עץ הוא שיר ילדים מאת דתיה בן-דור. השיר מתאר דו-שיח בין ילד סקרן לעץ. הילד שואל את העץ שאלות, והעץ משיב לו ומתאר את חייו באופן חיובי. השיר התפרסם בספר השירים "שירים שובבים" בהוצאת "הקיבוץ המאוחד" בשנת 1980. את הספר אייר אבנר כץ. שיר זה יצא לאור גם כספר עצמאי בהוצאת "מודן" בשנת תש"ף במסגרת ספריית פיג'מה. את הספר בהוצאה זו אייר איתי בקין. הספר תורגם לאנגלית, ספרדית ופורטוגזית בשנת 2021, ורוסית וגרמנית בשנת 2022. השיר נלמד במערכת החינוך היסודית ובגיל הרך, והוא מקרב את השומעים לנושא העצים ויחסי הגומלין בטבע. מרבים לעסוק בו בחג ט"ו בשבט. הוא מזמן עיסוק בנושא "איזהו עשיר – השמח בחלקו" – התייחסות למעלות האדם ולהערכה עצמית חיובית. הדבר בא לידי ביטוי בשאלות שמפנה הילד לעץ: "וְלֹא אִכְפַּת לְךָ שֶׁאַתָּה תָּקוּעַ כָּל הַשָּׁבוּעַ?"; תשובת העץ: "אֵינֶנִּי תָּקוּעַ, אֲנִי הֲרֵי נָטוּעַ". וכן בשאלה "וְלֹא מִתְחַשֵּׁק לְךָ לִפְעָמִים לָלֶכֶת לְבַקֵּר חֲבֵרִים אוֹ לִרְאוֹת מַה נִּשְׁמָע בִּמְקוֹמוֹת אֲחֵרִים?", שעליה משיב העץ: "אֵין לִי כָּל צֹרֶךְ לָנוּד וְלָנוּעַ. צִפּוֹרִים מְזַמְּרוֹת לִי כָּל הַשָּׁבוּעַ, פַּרְפָּרִים לִי נוֹשְׁקִים, מְלַטֶּפֶת הָרוּחַ וּלְנֶגֶד עֵינַי כָּל הָאֹפֶק פָּתוּחַ". השיר הוא דיאלוג בין ילד סקרן לעץ. השיר מתייחס לנטייתם של ילדים להשליך רגשי אנוש על אובייקטים ולתת משמעות לתופעות הטבע. בשיר מואנש העץ. תבנית השיר – דו-שיח של שאלות ותשובות, כגון "זֶה טוֹב אוֹ רַע?" – מאפשרת לתאר את מאפייני העץ באופן רגשי ודרמטי, ולא באופן מפורש ודידקטי. השיר מאופיין בחריזה ובשובבות חיובית. החריזה מקילה על הקוראים הצעירים לעבדו ועם זאת הוא נחשב למתוחכם, ומעניק התייחסות רצינית לקורא. העץ הנדיב דתיה בן דור אבנר כץ סרטון " איך זה להיות עץ" – מתוך האתר הרשמי של דתיה בן דור, מקריאה בקולה השיר בביצוע נירה רבינוביץ ואבי יקיר, מתוך קשקשתא (מה פתאום) מערך שיעור, חינוך לשוני – איך זה להיות עץ. אתר לב לדעת ספריית פיג'מה – איך זה להיות עץ. אתר ספריית פיג'מה. אלמוג גאולה, כמו העץ גם האדם צמא, ספרות ילדים ונוער 27 (106): עמ' 1–13, 2000 ברגסון גרשון, בן דור דתיה, שירים שובבים. ציורים אבנר כץ: מאמר ביקורת, ספרות ילדים ונוער ח' (א'),39, 1981.
מרזוק אלחלבי

מרזוק אלחלבי (נולד ב-1959) הוא עיתונאי וסופר, משורר, מתרגם, משפטן, מבקר ספרות ותרבות ויועץ אסטרטגי דרוזי-ישראלי. בעל טור קבוע בעיתון "אלחיאת". עמית מחקר בפורום לחשיבה אזורית. פרסם אלפי מאמרים ומסות בתחומים שונים בשפות: ערבית, עברית ואנגלית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בעל השכלה אקדמית בתחומי מדע המדינה, משפטים וספרות משווה. מתגורר בדלית אל-כרמל ונשוי לדליה חלבי, מנכ"לית "דיראסאת", המרכז הערבי למשפט ומדיניות. הגות פוליטית ומדינית פילוסופיה של המוסר ושל המשפט אינטראקציה בין שואה ונכבה אסלאם פוליטי ורדיקלי הלאומיות הערבית המדינה הערבית ביקורת תרבות וספרות ערבית יחסי שפות ותרבויות הסכסוך הישראלי-ערבי והסכסוך הישראלי-פלסטיני המיעוט הפלסטיני בישראל ויחסיו עם המדינה הפוליטיקה הערבית בישראל זהות ותרבות ערבית במרח התיכון. מרזוק אלחלבי, ברשת החברתית פייסבוק (בערבית) הפרופיל של מרזוק אלחלבי, באתר A-List מאמרי מרזוק אלחלבי, באתר "הארץ" מאמריו של מרזוק אלחלבי, באתר העוקץ מאמריו של מרזוק אלחלבי, באתר שיחה מקומית מאמריו של מרזוק אלחלבי, באתר הפורום לחשיבה אזורית הערבית מטילה פחד ואימה, באתר ynet, 7 ביוני 2008 מרזוק חלבי, דף שער בספרייה הלאומית מרזוק אלחלבי, ברשת החברתית פייסבוק ריאיון - חלק א', בתוכנית "כיפך" בכאן חינוכית (דרך אתר יוטיוב) ריאיון - חלק ב', בתוכנית "כיפך" בכאן חינוכית (דרך אתר יוטיוב) שני מקומות והשלישי – הסתברות, באתר "העוקץ", 15 באוקטובר 2010 איגרת לחבר באל־קודס, באתר הארץ, 11 באוגוסט 2015 דְּבָרים שֶׁנֶּאֱמָרִים לַזָּרִים - كلام يُقالُ للغرباء, גיליון 7, בכתב העת פולמוס בישראל, 9 ביוני 2019 (בעברית) ו(בערבית) פואמה: ארבעים כללים לשיג ושיח, תירגם מערבית אסף דוד, באתר הארץ, 8 ביוני 2021 הפרופיל של דליה חלבי, באתר A-LIST להשקיע כל מאמץ לשבור את המעגל הסגור והאינסופי, באתר "העוקץ", 18 בספטמבר 2014 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
זהורית קצרת-סנפיר

זהורית קצרת-סנפיר (שם מדעי: Dendrochirus brachypterus; נקראת גם זהורית מצויה) הוא מין של דג טורף ממשפחת העקרבנוניים, החי במימי האזור האינדו פסיפי ממזרח אפריקה והים האדום עד לאוסטרליה ופפואה גינאה החדשה. זהורית קצרת-סנפיר קטנה יחסית לקרוביה ומגיעה לאורך 15 סנטימטרים. הקרום בין הקוצים בסנפיר הגב קיים רק בבסיס הסנפיר. כמו קרוביה גם הזהורית ארסית וניזונה בעיקר מחסרי חוליות ודגיגים. הנקבה מטילה ביצים הצפות על פני המים. מדיה וקבצים בנושא זהורית קצרת-סנפיר בוויקישיתוף זהורית קצרת-סנפיר, באתר ITIS (באנגלית) זהורית קצרת-סנפיר, באתר NCBI (באנגלית) זהורית קצרת-סנפיר, באתר Animal Diversity Web (באנגלית) זהורית קצרת-סנפיר, באתר האנציקלופדיה של החיים (באנגלית) זהורית קצרת-סנפיר, באתר FishBase (באנגלית) זהורית קצרת-סנפיר, באתר GBIF (באנגלית) זהורית קצרת-סנפיר באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
אבנונית מרתיעה

אבנונית מרתיעה (שם מדעי: Inimicus filamentosus) הוא מין של דג טורף ממשפחת האבנוניים ומהסוג אבנונית החי במי האוקיינוס ההודי ממזרח אפריקה וים סוף עד המלדיביים. הוא מצוי במימי שוניות אלמוגים, חוליות ימיות ולגונות בקרבת החופים. אורכו 13–25 סנטימטרים ומשקלו עד 480 גרם והוא בעל סנפירי חזה הנפרסים בשעת סכנה. צבע סנפרי החזה והזנב צהוב בוהק. הלסתות מופנות כלפי מעלה והעיניים בולטות מעל "גבעולי עיניים". דג זה קבור רוב זמנו בחול וממתין במארב לדגים או טרף אחר אותם הוא בולע בשאיבה מהירה. לרוב הוא יוצא לצוד בלילה. על גבו של הדג סנפירים בעלי קוצים מחודדים היכולים להזריק ארס. עם זאת, בניגוד לאבנון המוסווה, לאבנונית צבעי אזהרה המונעים הזרקה בדרך כלל. מצב הדג הוא ללא חשש. מדיה וקבצים בנושא אבנונית מרתיעה בוויקישיתוף אבנונית מרתיעה, באתר ITIS (באנגלית) אבנונית מרתיעה, באתר NCBI (באנגלית) אבנונית מרתיעה, באתר Animal Diversity Web (באנגלית) אבנונית מרתיעה, באתר FishBase (באנגלית) אבנונית מרתיעה, באתר GBIF (באנגלית) אבנונית מרתיעה באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
תמסחן ראשתן

תמסחן ראשתן (שם מדעי: Papilloculiceps longiceps) הוא מין של דג גרם טורף ממשפחת השטחראשיים והמין היחיד בסוגו. תפוצתו במי האוקיינוס ההודי ממזרח אפריקה ודרום חצי האי ערב עד לים סוף עד לעומק 30 מטר, בעיקר ליד שוניות אלמוגים. הוא היגר גם לים התיכון דרך תעלת סואץ. אורכו של תמסחן ראשתן מגיע ל-70 סנטימטרים והוא בעל ראש שטוח ולסתות גדולות. מבנה גופו שטוח ומותאם להסוואה על רקע החול והחצץ התת-מיימי. הוא צייד אורב המחכה לדגים קטנים יותר, סרטנים וטרף דומה, אותו הוא תופס באמצעות פיו הרחב. מבנה הפה הרחב שלו הדומה מעט לתנין (בלעז: תמסח) נתן לו את שמו. מדיה וקבצים בנושא תמסחן ראשתן בוויקישיתוף תמסחן ראשתן, באתר ITIS (באנגלית) תמסחן ראשתן, באתר NCBI (באנגלית) תמסחן ראשתן, באתר Animal Diversity Web (באנגלית) תמסחן ראשתן, באתר FishBase (באנגלית) תמסחן ראשתן, באתר GBIF (באנגלית) תמסחן ראשתן באתר הרשימה האדומה של IUCN מילון בעלי חיים: דגי הגרם (תשע"ב), 2012, באתר האקדמיה ללשון העברית ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
תנינון ריסני

תנינון ריסני (שם מדעי: Sorsogona prionota) הוא מין של דג טורף ממשפחת השטח-ראשיים החי באוקיינוס ההודי, מדרום אפריקה עד להודו[דרוש מקור]. הוא מצוי גם במפרץ אילת עד לעומק 20 מטרים. התנינון הריסני עבר גם לים התיכון דרך תעלת סואץ. אורכו של הדג הוא 20 סנטימטרים והוא בעל ראש שטוח ופה גדול איתו הוא טורף דגים אחרים. מדיה וקבצים בנושא תנינון ריסני בוויקישיתוף תנינון ריסני, באתר ITIS (באנגלית) תנינון ריסני, באתר FishBase (באנגלית) תנינון ריסני, באתר GBIF (באנגלית) תנינון ריסני באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
בוריתן שש-פסי

בוריתן שש-פסי (שם מדעי: Grammistes sexlineatus; נקרא גם בוריתן קוקוי) הוא מין דג יחיד בסוגו ממשפחת הדקריים החי באזור האינדו פסיפי ממזרח אפריקה עד להוואי, צפונה עד יפן ודרומה עד ניו זילנד. הוא מצוי גם במפרץ אילת, במים רדודים עד לעומק 20 מטרים. דג זה מגיע לאורך 30 סנטימטרים והוא בעל צמד קוצים בסנפיר השת. בעורו בלוטות רבות המפרישות ארס בשעת סכנה הדוחה טורפים. כמות הארס שדג אחד מייצר גדולה מאוד, על כן אין זה מומלץ להכניסו לאקווריום צר מידות המכיל דגים אחרים. על הבוריתן עצמו הארס אינו משפיע. הוא ניזון בעיקר מדגים וחסרי חוליות שוכני קרקע. הוא מטיל ביצים שצפות בפלנקטון. מדיה וקבצים בנושא בוריתן שש-פסי בוויקישיתוף בוריתן שש-פסי, באתר ITIS (באנגלית) בוריתן שש-פסי, באתר NCBI (באנגלית) בוריתן שש-פסי, באתר Animal Diversity Web (באנגלית) בוריתן שש-פסי, באתר FishBase (באנגלית) בוריתן שש-פסי, באתר GBIF (באנגלית) בוריתן שש-פסי באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
אריך פרובסט

אריך פרובסט (בגרמנית: Erich Probst;‏ 5 בדצמבר 1927 – 16 במרץ 1988) היה כדורגלן אוסטרי, ששיחק בעמדת החלוץ. פרובסט נולד ב-5 בדצמבר 1927 בווינה שבאוסטריה. הוא החל את דרכו באדמירה ויין שם תפס מקום קבוע בקבוצה בגיל 17 בלבד. בקיץ 1950 עבר פרובסט לראפיד וינה לאחר ששיחק זמן קצר בווינה הראשונה, והוא זכה עימה באותה עונה בתואר האליפות בו הוא ורוברט דינסט, מלך שערי הליגה לאותה עונה, היוו חלק משמעותי בזכייה. בנוסף לכך היה שותף להצלחה הגדולה שלה עם הזכייה בגביע זנטרופה בו לקח חלק עם חמישה שערים בשתי הופעות. עונת 1951/52 הצליחה עבור פרובסט גם כן עם זכייה נוספת באליפות כשהוא כובש 28 שערים ב-18 הופעות בלבד. ב-9 באוגוסט 1951 כבש את השער 2,600 של הקבוצה בליגה מאז הקמתה בניצחון 0–4 על שטורם גראץ. למרות כי גם עונה אחר כך הציג יכולת כיבושים טובה מעולם לא זכה בתואר מלך שערי הליגה כי ארנסט סטויזפל ורוברט דינסט סיימו לפניו. פרובסט יצר לעצמו שם בינלאומי גדול אך נשאר נאמן לראפיד עד 1956, אז עבר לשחק בגרמניה. במדי נבחרת אוסטריה ערך פרובסט 19 הופעות וכבש 17 שערים בין השנים 1951–1960. הוא ערך את הופעת הבכורה שלו במשחק ידידות במאי 1951 נגד סקוטלנד. במונדיאל 1954 שנערך בשווייץ היה פרובסט בין החלוצים המובילים של הטורניר כשכבש 6 שערים וסיים עם אוסטריה במקום השלישי. הוא גם כבש שער אחד במשחק בין אוסטריה לשווייץ המארחת, במשחק שזכור עם כמות השערים הרבה ביותר בהיסטוריית המונדיאל, 12 שערים. הוא סיים במקום השני מבחינת כיבושים יחד עם מקס מורלוק הגרמני ויוזף הגי השווייצרי. את משחקו האחרון בנבחרת שיחק ביורו 1960, היורו הראשון בהיסטוריה, נגד צרפת. פרובסט נפטר ב-16 במרץ 1988 היכן שנולד בגיל 60. ראפיד וינה אליפות אוסטריה (4): 1951, 1952, 1954, 1956 גביע זנטרופה: 1951 נבחרת אוסטריה מקום שלישי בגביע העולם: 1954 אישיים מלך השערים בגביע מיטרופה: 1951 אריך פרובסט, באתר Transfermarkt אריך פרובסט, באתר Soccerway אריך פרובסט, באתר WorldFootball.net אריך פרובסט, באתר National Football Teams אריך פרובסט, באתר FootballDatabase.eu פרופיל המאמן, באתר Transfermarkt
צבעון מזלגי

צבעון מזלגי (שם מדעי: Pseudochromis dixurus) הוא מין של דג קטן ממשפחת הצבעוניים שבסדרת הדקראים האנדמי לים סוף, ומצוי בעומקים הנעים בין 5–60 מטרים. דג זה קטן יחסית, אורכו 10 סנטימטרים והוא בעל זנב דמוי מזלג. צבעון מזלגי חי במערות וכוכים בהם הוא מחפש את מזונו הכולל חסרי חוליות זעירים ודגיגים. הוא מטיל ביצים בצברים. צבעון מזלגי, באתר ITIS (באנגלית) צבעון מזלגי, באתר FishBase (באנגלית) צבעון מזלגי, באתר GBIF (באנגלית) צבעון מזלגי באתר הרשימה האדומה של IUCN Bob Goemans, Pseudochromis dixurus, Saltcorner (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.